Source: https://etendering.ted.europa.eu/cft/cft-display.html?locale=ga&cftId=2832
Timestamp: 2020-08-03 11:07:44+00:00
Document Index: 116452

Matched Legal Cases: ['art 1', 'art 2', 'art 3', 'art 4', 'art 5', 'art 1', 'art 1', 'art 2', 'art 2', 'art 3', 'art 3', 'art 4', 'art 4', 'art 5', 'art 5']

Seirbhísí slándála idirnáisiúnta.
Is é cuspóir an ghlao seo ar thairiscintí soláthar seirbhíse seachfhoinsithe a chur ar fáil d'fhonn riachtanais slándála, sábháilteachta agus sláinte uile an BEI a chumhdach le haghaidh na n-oibríochtaí gnó go léir lasmuigh de Lucsamburg, i gcomhréir lena straitéis chorparáideach agus oibríochtaí gnó. Beidh an glao seo ar thairiscintí roinnte ina 5 bheart, mar seo a leanas: — beart 1: faisnéis thar lear, — beart 2: comhairleacht um shlándáil thar lear, — beart 3: seirbhísí cosanta agus slándála do phearsanra thar lear, — beart 4: aslonnú éigeandála, — beart 5: tacaíocht oiliúna. Dámhfar na bearta uile ag an am céanna. Ceadaítear do 1 tairgeoir tairiscintí a chur isteach ar níos mó ná 1 bheart; sa chás sin, ní mór do na tairgeoirí tairiscint a chur isteach le haghaidh gach birt ar leithligh áfach. Déanfar gach beart a mheasúnú ar bhonn leithleach.
Beart 1	 Faisnéis thar lear Baineann beart 1 le faisnéis míochaine agus slándála domhanda chun tacú le hoibríochtaí an chliaint thar lear agus staidéir shaincheaptha a sholáthar ar ábhar ar bith ar díol spéise é ó thaobh cúrsaí slándála agus míochaine faoi láthair nó amach anseo.
Beart 2	 Comhairleacht um shlándáil thar lear Tá a chuid misean agus taistil ghnó á leathnú ag an BEI, agus beidh cuid de sin i dtimpeallachtaí ardriosca. Tá beagnach 40 oifig seachtrach ag an BEI atá suite lasmuigh de Lucsamburg agus tá a phunann thar lear á mhéadú aige faoi láthair san Eoraip, san Afraic, i Meiriceá Láir agus i Meiriceá Theas. Tá liosta iomlán de na láithreáin reatha ar fáil sna doiciméid tairisceana. Beidh cuid de mhisin an BEI i gceantair thuaithe nó iargúlta, i bhfad ó mhórchathracha nó calafoirt iontrála; tá baol de riosca slándála do phearsanra i gcuid de na ceantair sin chomh maith. Aithníonn an BEI a chuid freagrachtaí, agus dá bhrí sin, tá sé ag iarraidh a áirithiú go bhfuil seirbhísí tacaíochta imleora beartaithe chun plé leis an gcás sin. Leis na seirbhísí le haghaidh bheart 2 cumhdófar raon iomlán na gcásanna féideartha i dteagmhas slándála a d'fhéadfadh tarlú. Bheifí ag súil go mbeadh taithí ag an tairgeoir ar oibriú le raon leathan rioscaí slándála do phearsanra, i dtreo is go mbeadh tuiscint chuimsitheach acu ar conas plé le cásanna dá leithéid.
Beart 3	 Seirbhísí cosanta agus slándála do phearsanra thar lear Baineann beart 3 le seirbhísí slándála cosanta a sholáthar d'fhoireann an BEI atá ag taisteal nó ag obair san AE agus in áiteanna thar lear seachas i gceanncheathrú an BEI atá suite i Lucsamburg. Baineann sé go sainiúil le seirbhísí cúnaimh shlándála a sholáthar do thaistealaithe gnó ar mhisean nó d'fhoireann na n-oifigí seachtracha ina bhféadfaí iarraidh ar oibreoirí talún seirbhísí 'fáiltithe pearsanta', coimhdire slándála agus 'réitigh'.
Beart 4	 Seirbhísí um aslonnú éigeandála Baineann beart 4 le seirbhísí aslonnaithe a sholáthar chun iompar éigeandála a chur ar fáil i gcás géarchéime nó éigeandála a tharlaíonn le linn misin nó i suíomh ina bhfuil oifig sheachtrach ag an BEI.
Beart 5	 Tacaíocht oiliúna Baineann beart 5 le pacáistí oiliúna speisialtóra agus ginearálta um shlándáil agus sláinte a sholáthar, lena n-áirítear modúil ríomhfhoghlama le haghaidh bhaill foirne an BEI atá ar mhisean nó i Lucsamburg, go háirithe maidir le slándáil taistil agus cúram sláinte.
2017/S 166-341075	 Fógra Conartha 31/08/2017 00:00